L'Agrupació Comarcal d'Empresaris celebra els Premis ACE 2006
25/11/2006 14:44:00

# L'Agrupació Comarcal d'Empresaris celebra els Premis ACE 2006

*   25/11/2006 14:44:00
*   [Imprimir](#)
*   Compartir
*    https://www.alaquas.org/documento.asp?id\_do=9959

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9959%2F0&title=Ajuntament%20d%27Alaqu%C3%A0s.%20Premsa.L%27Agrupaci%C3%B3%20Comarcal%20d%27Empresaris%20celebra%20els%20Premis%20ACE%202006)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9959/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9959/9959_Form_4.jpg)](https://www.alaquas.org/ficheros/documentos/2006/2/9959/9959_Form_10.jpg "<a href='https://www.alaquas.org/ficheros/documentos/2006/2/9959/9959_Form_10.jpg' target=_blank><i class='fa fa-external-link' aria-hidden='true'></i>.L'Agrupació Comarcal d'Empresaris celebra els Premis ACE 2006</a>")

L'Alcalde d'Alaquàs assisteix a aquest esdeveniment en què es reconeix el treball de les empreses més destacades d'aquest últim any

Centenars d'empresaris i empresàries de la comarca es donaren cita el divendres 24 de novembre en el tradicional Sopar Empresarial organitzat per l'Agrupació Comarcal d'Empresaris que serveix com a marc per a celebrar la VI edició dels Premis ACE, amb els quals l'organització pretén reconèixer la trajectòria professional i la contribució al desenvolupament del teixit econòmic de la comarca i de la Comunitat Valenciana. L'Alcalde d'Alaquàs, Jorge Alarte, va assistir a aquesta gala junt al President de l'Agrupació Comarcal d'Empresaris, Ángel Miguel Martí.

En l'edició d'enguany han resultat premiades sis empreses en diferents categories. Quatre d'elles pertanyen al sector del moble valencià i destaquen per haver apostat per la qualitat, la innovació i el disseny com a posició estratègica per superar nous reptes del competitiu escenari mundial.

En aquest sentit, el Premi a la Internacionalització ha recaigut a Muebles Cubilles per afrontar amb èxit un procés d'internalització en el sud-est asiàtic, paÏssos àrabs i merat europeu i el seu creixement fonamentat en la inversió constant per a posicionar la seua marca. L'empresa d'Alaquàs Muebles García Ferrer ha estat distingida amb el guardó a l'Empresa Familiar, ja que va ser fundada fa 64 anys i en aquests moments és dirigida per la tercera generació i destaca sobretot per la seua ferma aposta per la innovació.

El Premi al Jove Empresari ha estat per a David Hoyo de Creaciones Daval, com a mostra del nou enfocament empresarial que marca la joventut però que a la vegada és capaç d'adaptar-se a les necessitats del mercat en el taller d'il·luminació. Dins del sector del moble valencià destaca també Jovaltri, que rebrà aquesta nit el Premi ACE 2006 pel dinamisme mostrat en el si d'aquesta agrupació i la seua fidelitat i participació en les propostes de l'entitat. La firma té 16 anys en el mercat i es troba plenament consolidada en el sector del moble auxiliar.

ACE ha premiat també l'empresa Teinsa, reconeguda amb el guardó a la Trajectòria Empresarial ja que es tracta de la companyia líder en el sector de les telecomunicacions. L'empresa porta 25 anys prestant servei a empreses de tot el país i en els últims anys ha experimentat un gran creixement.

Pel que fa a la distinció a la Dona Empresària, enguany recau en Ana Alfonso Gracia de Aceites Olisoy, llicenciada en Ciències Econòmiques. Després de dedicar-se al món de les finances, va passar a dirigir aquesta empresa familiar abordant nous projectes comercials.